Το σπίτι του Γιάννη είναι ένα μικρό, πολύ όμορφο μερος, που καταφερνει να προσφέρει την άνεση μεγάλου διαμερίσματος. Διαθέτει όμορφη και χρηστική κουζινούλα, μεγάλο μπάνιο και ένα ωραία διαμορφωμένο σαλονο-υπνοδωμάτιο από το οποίο αντικρίζεις την παλιά πόλη και το βενετικό λιμάνι. Βρίσκεται σε εξαιρετική τοποθεσία μεσα στην παλιά πόλη και παρά την κεντρική του θέση το σπίτι είναι πολύ ήσυχο. Η περιοχή της παλιάς πολης γενικά έχει ένα πρόβλημα με το πάρκινγκ.. εμεις βρίσκαμε με λίγο τύχη αλλά υπάρχουν και χώροι να αφήσεις το αυτοκίνητο λίγο πιο έξω. Ο Γιάννης ήταν πολύ φιλόξενος και πριν την άφιξη μας, μας έστειλε μέσω e-mail έναν οδηγό με διάφορες λεπτομέρειες - οδηγίες σχετικα με το σπίτι, προτεινόμενες ημερήσιες εκδρομές, και μέρη για φαγητό και ποτό, τα οποία μας εξήγησε και από κοντά όταν μας υποδέχτηκε. Ακολουθήσαμε αυτά που μας πρότεινε, καθώς ταίριαζαν με τη διάρκεια του ταξιδιού μας (4 ημέρες) και δεν μας απογοήτευσε καμία επιλογή! Ειδικά αναφορικά με το φαγητό οι προτάσεις του ήταν καταπληκτικές! Επίσης η επικοινωνία μέ τον Γιάννη για οτιδήποτε χρειαστήκαμε ήταν άμεση, παρότι την ημέρα της άφιξης μας αναχωρούσε από το νησί. Όλα λοιπόν κύλισαν όμορφα ήρεμα και ξεκούραστα στο ταξίδι μας και σε αυτό συνέβαλε και η διαμονή μας στο σπίτι του Γιάννη!